**Burse de studiu Erasmus pentru studenti**

Dosarul de candidatura predat la selectie va trebui completat, astfel incat sa cuprinda urmatoarele **documente**:

* *CV Europass* cu poză, care sa contina date de contact (numar de telefon, e-mail); formularul, exemple si instructiuni de completare se gasesc pe urmatorul link: <http://www.europass-ro.ro/index.php?page=doc>
* *Scrisoare de intentie* semnata si datata, care sa explice motivele pentru care studentul doreste sa beneficieze de o bursa Erasmus, precum si sa mentioneze institutiile pentru care opteaza (listele cu universitatile partenere trebuie sa fie afisate din timp de catre fiecare facultate/ departament in parte sau se gasesc pe site-ul <http://info.uoradea.ro/>);
* *Copie dupa actul de identitate*
* *Adeverinta de integralist* de la facultate dupa ultima sesiune dinaintea plecarii in mobilitate
* *Certificat de competenta lingvistica* (in limba tarii in care se va desfasura mobilitatea sau intr-o limba de circulatie internationala)
* *Scrisoare de accept*/ *invitatia* din partea universitatii partenere
* un document care sa contina *codul IBAN* al unui cont in Euro in care va fi virata suma aferenta bursei Erasmus (grantul este in Euro; la plecarea in mobilitate se va primi 80% din suma, iar restul de 20% se va primi la intoarcerea din mobilitate, daca sunt respectate toate clauzele prevazute in Contractul financiar); contul in Euro trebuie pastrat pana la incheierea situatiei fiecarui student Eramus.
* **copie** dupa *Learning* *Agreement*
* *declaratie de evitarea dublei finantari*
* *declaratie pe proprie raspundere*

Pentru obţinerea **scrisorii de accept/ invitatiei** la studii din partea universităţii partenere, studentul trebuie să trimita documentele solicitate de aceasta (cu respectarea termenelor limita), lista care se poate gasi pe site-ul fiecarei institutii. In principiu acestea sunt:

- *Formularul de candidatură* (on-line sau descarcat de pe site-ul universitatii partenere) trebuie completat în detaliu cu date personale, informaţii privind programul de studiu pentru care optează, durata mobilităţii, fotografie etc.

- *Learning Agreement* (*program de studiu*) trebuie stabilit impreuna cu coordonatorul departamental si vizat de acesta si de coordonatorul institutional; prin acest document va obligati să aduceti rezultate care vor fi recunoscute la intoarcere. Se va ţine seama de informaţiile privind conţinutul cursurilor de la universitatea parteneră pe de o parte, programul de studiu pe care ar trebui să-l parcurgeti la universitatea de origine, şi realizarea numărului minim de credite pentru perioada de mobilitate (20 de credite pentru 3 luni, 30 pentru un semestru şi 60 pentru un an universitar).

- optional, universitatea partenera poate asigura cazare, astfel ca trebuie sa completati un *Accomodation Form*, de asemenea pus la dispozitie pe site-ul universitatii de primire

- mai pot fi solicitate *alte documente* precum: situatie scolara, adeverinta de student Erasmus, certificat de competenta lingvistica etc.

Dupa trimiterea documentelor solicitate (in original prin posta, in copie prin fax sau scanate prin mail, in functie de cerintele universitatii partenere), trebuie asteptat pana cand universitatea partenera proceseaza actele si va trimite scrisoarea de accept/ invitatia. Aceasta poate sosi pe mail-ul fiecarui student, sau in original la Biroul Programe Internationale, la facultate sau direct acasa fiecarui student (pe adresa completata in formularul de candidatura).

Daca Scrisoarea de accept/ invitatia intarzie sa soseasca, studentul nu trebuie sa ezite sa trimita un mail sau sa contacteze telefonic institutia gazda partenera sau sa anunte Biroul Biroul Programe Internationale, **Contractul financiar** trebuie semnat cu aproximativ 10 zile inainte de plecarea in mobilitate, moment in care dosarul care se gaseste la Biroul Programe Internationale, trebuie sa fie complet. De asemenea, trebuie verificata cu mare atentie structura anului scolar – cand incepe si cand se termina semestrul/ anul, pentru a putea fi calculata perioada mobilitatii Erasmus.

Contractul financiar trebuie citit cu mare atentie inainte de a fi semnat, caci in acest document sunt prevazute toate obligatiile si drepturile pe care studentul Erasmus le are si si le asuma.

Documentele care trebuie prezentate la intoarcerea din mobilitate Biroul Programe Internationale pentru realizarea decontului, in termen de 15 zile, sunt:

* *certificat/ adeverinta/ atestat pe perioada* – documentul se redacteaza de catre universitatea partenera si contine prima si ultima zi a mobilitatii (ideal ar fi sa corespunda cu perioada din contractul financiar; daca difera data de intoarcere din mobilitate, studentul are obligatia sa informeze din timp Biroul Programe Internationale); trebuie sa aiba antet, semnatura si stampila in original de la universitatea de primire
* *Learning Agreement*/ Contractul de Studii si, eventualele *Changes*-uri facute la contractul de studii initial, semnat(e) in original sau online de catre ambele universitati. Formularul de *Learning agreement* se poate accesa si completa online accesand linkul [Home | OLA (learning-agreement.eu)](https://learning-agreement.eu/). Detalii legate de completarea formularelor de *Learning agreement* le puteți găsi accesând linkul [Guidelines on how to use the Learning Agreement for Studies | Erasmus+ (europa.eu)](https://erasmus-plus.ec.europa.eu/document/guidelines-on-how-to-use-the-learning-agreement-for-studies)
* *Transcript of records*/ situatia scolara – semnat si stampilat in original de catre universitatea de primire, care sa confirme notele si numarul de credite obtinute.
* *Documentul Europass Mobility* – formularul impreuna cu un numar de inregistrare unic pentru fiecare student, se primeste direct pe mail; acest document trebuie completat de catre studenti impreuna cu universitatea partenera, si trebuie semnat de catre ambele universitati (Universitatea din Oradea, respectiv universitatea gazda); documentul in original ramane fiecarui student si recunoaste in intreaga Europa mobilitatea Erasmus; un model de document Europass Mobility se poate vedea de pe urmatorul link: <http://europass.cedefop.europa.eu/europass/home/hornav/Downloads/Mobility/MobExamples.csp>
* *Raport* *final* – formularul se primeste de la Biroul Programe Internationale
* Formular cu privire la *experienta Erasmus*, in care va exprimati dorinta de a face parte din Asociatia Studentilor Erasmus, de a sprijini studentii Erasmus outgoing sau incoming, de a prezenta experienta Erasmus cu ocazia unor manifestari; formularul se primeste de la Biroul Programe Internationale;
* Bonuri/ chitante/ facturi care sa justifice trasnsportul (dus-intors de la Oradea la localitatea de desfasurare a mobilitatii Erasmus) si cazarea pe intreaga perioada a stagiului.

*Procesul verbal de echivalare si recunoastere a notelor* se va incheia de catre o comisie de la facultate, pe baza situatiei scolare (= Transcript of records) primite de la universitatea gazda partenera.

**Care este valoarea grantului?**

**SUPLIMENTE DE GRANT**

Grantul Erasmus+ nu este menit să acopere toate cheltuielile legate de mobilitate, ci diferenţa dintre costul vieţii în România şi costul vieţii din ţara gazdă. În timpul mobilităţii studentul nu poate beneficia de alte finanţări din fonduri europene (ex. POSDRU).

**MOBILITĂȚI DE STUDII**

**În țările programului:**

* **674 EUR/ lună**– Austria, Belgia, Cipru, Franța, Germania, Grecia, Italia, Malta, Țările de Jos, Portugalia, Spania, Danemarca, Finlanda, Islanda, Liechtenstein, Luxemburg, Norvegia, Suedia
* **606 EUR/ lună** – Bulgaria, Croația, Cehia, Estonia, Ungaria, Letonia, Lituania, Polonia, Serbia, Slovacia, Slovenia, Macedonia de Nord, Turcia
* Adițional, se va acordă o sumă **250 EUR/ lună** pentru studenții cu oportunități reduse (bursă socială, studenți de etnie romă, studenți cu statut de refugiat, orfani etc.)
* Grantul se poate suplimenta cu :
	+ **50 EUR**pentru **GREEN TRAVEL**= utilizarea unui mijloc de transport care produce mai puține emisii pentru marea partea a călătoriei, către și dinspre țara gazdă (de ex. autobuz, tren sau mașina personală în regim de car-pooling – împărțirea călătoriilor cu mașina).

**MOBILITĂȚILE BIP**

Unii participanți la mobilități în cadrul BIP-urilor sunt eligibili pentru suplimente de grant: - studenții și proaspăt absolvenții cu oportunități reduse : 100 EUR (zilele 1-14) și 150 EUR (zilele 15-30). Această sumă se primește o singură dată / perioadă. - studenții și proaspăt absolvenții care nu beneficiază de sprijin pentru transport, dar optează să călătorească cu un mijloc de transport ecologic: 50 EUR ca și contribuție unică, la care se poate adăuga - dacă este relevant și în limita fondurilor disponibile.